**Rondelul crizantemei**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tu înflorești când bruma vine,

Culorile îți sunt divine,

Petalele par limbi de viață -

Bruma ce cade nu le-ngheață.

Misterioasă, parfumată,

Culoarea ta e sidefată,

Tu înflorești când bruma vine

Frumosul e ascuns în tine!

Regina florilor târzie,

Buchetul tău e-o simfonie

A toamnei scenă ruginie

Te-aplaudă numai pe tine

Tu înflorești când bruma vine!